
ΤΕΥΧΟΣ ΔΕΥΤΕΡΟ 


Αρ 


. Φύλλου 916 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κηδεία του Αποστόλου Λάζαρη με δημόσια δα¬ 
πάνη. 

2 Καθορισμός των περιπτώσεων και της διαδικασί¬ 
ας μερικής επιστροφής χρηματικών ποσών ενι¬ 
αίου ειδικού προστίμου αυθαιρέτων κατασκευ¬ 
ών, που έχουν υπαχθεί στις διατάξεις αναστολής 
επιβολής κυρώσεων των νόμων ν. 4014/2011, 
ν. 4178/2013 και ν. 4495/2017. 

3 Τροποποίηση της απόφασης του Υπουργού Οικο¬ 
νομικών 1070650/4752/0014/ΠΟΛ.1196/20.5.1993, 
περί απαλλαγής από το φόρο προστιθέμενης αξίας 
(Φ.Π.Α.) των Ενόπλων Δυνάμεων του ΝΑΤΟ. 


ΑΠΟΦΑΣΕΙΣ 

Αριθμ. 6547 _ (1) 

Κηδεία του Αποστόλου Λάζαρη με δημόσια δα¬ 
πάνη. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του ν. 409/1976 «Περί 
καθορισμού κατηγοριών προσώπων δυναμένων να κη- 
δευθώσι δημοσία δαπάνη» (ΦΕΚ 209Α711.8.1976) όπως 
εκάστοτε ισχύει. 

2. Τις εξαιρετικές υπηρεσίες που προσέφερε στο Λαό, 
στην Πατρίδα και στο Έθνος ο πρώην Υπουργός Από¬ 
στολος Λάζαρης, αποφασίζουμε: 

Να τελεσθεί η κηδεία του πρώην Υπουργού Αποστό¬ 
λου Λάζαρη με δημόσια δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2018 

Οι Υπουργοί 

Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. ΥΠΕΝ/ΔΑΟΚΑ/ 13096/1035 (2) 

Καθορισμός των περιπτώσεων και της διαδικασί¬ 
ας μερικής επιστροφής χρηματικών ποσών ενι¬ 
αίου ειδικού προστίμου αυθαιρέτων κατασκευ¬ 
ών, που έχουν υπαχθεί στις διατάξεις αναστολής 
επιβολής κυρώσεων των νόμων ν. 4014/2011, 
ν. 4178/2013 και ν. 4495/2017. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Την παρ. 9 του άρθρου 30 του ν. 4178/2013 «Αντι¬ 
μετώπιση της Αυθαίρετης Δόμησης - Περιβαλλοντικό 
Ισοζύγιο και άλλες διατάξεις» (Α' 174). 

2. Την παράγραφο 3 του άρθρου 104 και την παρά¬ 
γραφο 6 του άρθρου 125 του ν. 4495/2017 «Έλεγχος και 
προστασία του Δομημένου Περιβάλλοντος και άλλες 
διατάξεις» (Α' 167). 

3. Το άρθρο 3 του ν. 3889/2010 (Α' 182) όπως τροπο¬ 
ποιήθηκε και ισχύει με την παρ. 6 β του άρθρου 39 του 
ν. 4024/2011 (Α'226) και την παρ. 16 του άρθρου 32 του 
ν. 4111/2013 (ΑΊ 8). 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο 1 του π.δ/τος 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα (Α'98). 

5. Το π.δ. 132/2017 «Οργανισμός Υπουργείου Περιβάλ¬ 
λοντος και Ενέργειας (Α' 160). 

6. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας, Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114). 

7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

8. Την ανάγκη καθορισμού διαδικασίας επιστροφής 
χρημάτων που εκ παραδρομής καταβλήθηκαν κατά 
τη διαδικασία υπαγωγής αυθαιρέτων κατασκευών και 
εγκατάστασης αυθαιρέτων χρήσεων στην αναστολή 
επιβολής κυρώσεων αυθαιρέτων με τον ν. 4014/11, τον 
ν. 4178/2013 και τον ν. 4495/2017. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, δεδομένου ότι κατά τα σήμερον ισχύ- 
οντα πρόκειται περί ποσών αχρεωστήτως καταβληθέ- 
ντων, αποφασίζουμε: 

Άρθρο 1 

Δικαιούχοι επιστροφής προστίμων 

Δικαιούχοι επιστροφής προστίμων είναι τα πρόσω¬ 
πα που προέβησαν στην υπαγωγή των αυθαίρετων 
κατασκευών τους ή της εγκατάστασης της αυθαίρετης 
χρήσης, κατά τα άρθρα 23 του ν. 4014/2011,11 του 
ν. 4178/2013 και 99 του ν. 4495/2017, στις διατάξεις 
αναστολής επιβολής κυρώσεων των προαναφερθέντων 
νόμων. 

Άρθρο 2 

Περιπτώσεις επιστροφής προστίμων 

Η επιστροφή προστίμων γίνεται σε περιπτώσεις εκκρε¬ 
μών και ολοκληρωμένων υποθέσεων του ν. 4014/2011, 
οι οποίες υπήχθησαν ή μεταφέρθηκαν στο ν. 4178/2013, 
σε περιπτώσεις εκκρεμών και ολοκληρωμένων υποθέ¬ 
σεων του ν. 4178/2013 καθώς και σε περιπτώσεις εκκρε¬ 
μών και ολοκληρωμένων υποθέσεων του ν. 4495/2017, 
στις δηλώσεις υπαγωγής των οποίων έχουν καταγραφεί 
από τον εξουσιοδοτημένο μηχανικό μεγαλύτερα μεγέθη 
αυθαίρετων κατασκευών, ή έχουν εμφιλοχωρήσει άλλα 
υπολογιστικά ή ποσοτικά σφάλματα, από τα οποία προ¬ 
κύπτουν διαφορές στο ύψος του ενιαίου ειδικού προστί¬ 
μου ή έχουν εισπραχθεί αχρεωστήτως καταβληθέντα 
ποσά (π.χ. κατάθεση μεγαλύτερου του οφειλόμενου πο¬ 
σού, διπλές καταβολές από τον ίδιο ή περισσότερους 
υπόχρεους κ.λπ.). 

Άρθρο 3 

Προϋποθέσεις επιστροφής προστίμων 

Οι προϋποθέσεις για την επιστροφή χρημάτων, οι 
οποίες πρέπει να συντρέχουν, είναι οι εξής: 

α) Να πρόκειται για μερική επιστροφή ήδη πλήρως 
καταβληθέντος και ολοσχερώς εξοφληθέντος ενιαίου 
ειδικού προστίμου. 

β) Να έχει γίνει ολοκληρωμένη υπαγωγή των αυθαι¬ 
ρέτων κατασκευών ή της εγκατάστασης της αυθαίρετης 
χρήσης, με ανάρτηση στο πληροφοριακό σύστημα του 
Τεχνικού Επιμελητηρίου της Ελλάδος όλων των απαιτού- 
μενων δικαιολογητικών, μελετών, στοιχείων και σχεδίων. 

γ) Να μην έχει γίνει ανάκληση της δήλωσης υπαγωγής 
για οποιονδήποτε λόγο. 

δ) Να μην εκκρεμεί προσφυγή κατά της δήλωσης 
υπαγωγής στο ΣΥ.ΠΟ.Θ.Α. ή της αρμόδιας Επιτροπής 
Εξέτασης Προσφυγών Αυθαιρέτων, του άρθρου 17 του 
ν. 4495/2017, ή στο αρμόδιο δικαστήριο. 


ε) Να μην έχει γίνει, για την εν λόγω αυθαίρετη κα¬ 
τασκευή ή την εγκατάσταση της αυθαίρετης χρήσης, 
συμψηφισμός ποσών ειδικού προστίμου με ποσά που 
καταβάλλονται για αμοιβές υπηρεσιών, εργασίες και υλι¬ 
κά για την ενεργειακή αναβάθμιση των κτιρίων, καθώς 
και για την στατική επάρκεια αυτών. 

Άρθρο 4 

Διαδικασία επιστροφής προστίμων 

1. Η διαδικασία επιστροφής των καταβληθέντων πο¬ 
σών ορίζεται ως ακολούθως: 

Μετά την ολοκλήρωση της υπαγωγής, ο εξουσιοδοτη¬ 
μένος μηχανικός υποβάλλει ηλεκτρονικά αίτηση-υπεύ- 
θυνη δήλωση στο πληροφοριακό σύστηματουΤεχνικού 
Επιμελητηρίου της Ελλάδος για επιστροφή του επιπλέον 
ποσού, δηλώνοντας και τους αριθμούς τραπεζικών λο¬ 
γαριασμών (ΙΒΑΝ) των δικαιούχων, με την αντίστοιχη 
ποσοστιαία κατανομή σε περιπτώσεις περισσοτέρων 
του ενός δικαιούχων. 

Το Τεχνικό Επιμελητήριο της Ελλάδος, μετά από δι¬ 
απίστωση της τήρησης των προϋποθέσεων των παρ. 
α, β, γ και ε του άρθρου 3 της παρούσης και του ύψους 
του ποσού του προς επιστροφή προστίμου, διαβιβάζει 
την αίτηση στην αρμόδια Υπηρεσία Δόμησης (Υ.ΔΟΜ). 

Η Υ.ΔΟΜ ή το αρμόδιο Τοπικό Παρατηρητήριο κατά 
περίπτωση, αφού διαπιστώσει ότι οι αυθαίρετες κατα¬ 
σκευές δεν εμπίπτουν στις περιπτώσεις του άρθρου 2 
του ν. 4178/2013 και του άρθρου 89 του ν. 4495/2017 
και δεν εκκρεμεί προσφυγή κατά της δήλωσης υπαγωγής 
στο ΣΥ.ΠΟ.Θ.Α, ή της αρμόδιας Επιτροπής Εξέτασης Προ¬ 
σφυγών Αυθαιρέτων, του άρθρου 17 του ν. 4495/2017, 
ή στο αρμόδιο δικαστήριο, ελέγχει πλήρως τη δήλωση 
υπαγωγής, επί του συνόλου των δηλωθέντων σε αυτήν 
στοιχείων, επί του τρόπου υπολογισμού του ενιαίου ει¬ 
δικού προστίμου και επί των στοιχείων που αποδεικνύ- 
ουν το δικαίωμα επιστροφής χρημάτων και συντάσσει 
σχετικό πόρισμα εντός δέκα (10) ημερών. 

2. Στην περίπτωση που μετά τον έλεγχο διαπιστωθεί 
ότι η υπαγωγή δεν είναι ορθή, ο εξουσιοδοτημένος 
μηχανικός οφείλει να προβεί στη διόρθωσή της εντός 
εξήντα (60) ημερών από την κοινοποίηση του σχετικού 
πορίσματος της αρμόδιας Υ.ΔΟΜ, ενώ δύναται να υπο¬ 
βάλει νέο αίτημα επιστροφής προστίμων, εφ'όσον μετά 
τις διορθώσεις εξακολουθεί να υφίσταται δικαίωμα επι¬ 
στροφής χρημάτων. 

3. Εφ'όσον από το πόρισμα προκύπτει ότι η υπαγωγή 
είναι ορθή και εμπίπτει στις περιπτώσεις επιστροφής 
ποσών ενιαίου ειδικού προστίμου του άρθρου 2 της 
παρούσης, εκδίδεται απόφαση του προϊσταμένου της 
Υ.ΔΟΜ σχετικά με το προς επιστροφή ποσό, η οποία υπο¬ 
βάλλεται στο πληροφοριακό σύστημα τουΤ.Ε.Ε, ώστε: 

α. να απενεργοποιηθεί κάθε δυνατότητα μεταβολής - 
αναθεώρησης της εν λόγω δήλωσης υπαγωγής και 

β. να αποσταλεί η σχετική εγγραφή απόρριψης προς 
τη ΔΙΑΣ ΑΕ. 

Η ΔΙΑΣ ΑΕ διενεργεί τους απαραίτητους ελέγχους, 
όπως αυτοί περιγράφονται στις προδιαγραφές της Υπη¬ 
ρεσίας ϋΙΑ5 6ΚΕΟΙΤΤΚΑΝ5ΕΕΚ και έχουν περιληφθεί ως 
Παράρτημα I στις από 30.12.2016 συμβάσεις που έχουν 

υπογράφει μεταξύ Πράσινου Ταμείου, της ΔΙΑΣ ΑΕ και 
των Τραπεζικών Εταιρειών. 

Ακολούθως από τη ΔΙΑΣ ΑΕ πραγματοποιείται εκκα¬ 
θάριση των συγκεκριμένων εγγραφών απόρριψης με τις 
αντίστοιχες χρεώσεις του υπό Κ.Α. 26133793, Περιγραφή 
«Ταμείο Περιβαλλοντικού Ισοζυγίου» λογαριασμού τα¬ 
μειακής διαχείρισης του Πράσινου Ταμείου και πίστωση 
των δηλωθέντων τραπεζικών λογαριασμών των πολιτών. 

Άρθρο 5 

Υπολογισμός ποσών προς επιστροφή 

Για τον υπολογισμό των ποσών ειδικού προστίμου 
προς επιστροφή, αφαιρείται από το καταβληθέν ποσό 
ενιαίου ειδικού προστίμου, το ποσό του προστίμου όπως 
τελικά διαμορφώθηκε μετά τον έλεγχο της αρμόδιας 
υπηρεσίας. 

Σε κάθε περίπτωση, το παράβολο υπέρ του Ελ¬ 
ληνικού Δημοσίου της παρ. 10 του άρθρου 11 του 
ν. 4178/2013 και της παραγράφου ι του άρθρου 
99 του ν. 4495/2017, και της παραγράφου 5 και 7 
του άρθρου 100 του ν. 4495/2017, δεν επιστρέφεται. 

Άρθρο 6 

Η απόφαση αυτή ισχύει ένα (1) μήνα μετά την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2018 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. ΠΟΑ 1038 (3) 

Τροποποίηση της απόφασης του Υπουργού 
Οικονομικών 1070650/4752/0014/ΠΟΛ. 1196/ 
20.5.1993, περί απαλλαγής από το φόρο προ¬ 
στιθέμενης αξίας (Φ.Π.Α.) των Ενόπλων Δυνάμε¬ 
ων του ΝΑΤΟ. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1) Τις κατωτέρω διατάξεις του ν. 2859/2000 (ΦΕΚ 
248 Α') «Κύρωση Κώδικα Φόρου Προστιθέμενης Αξίας», 
όπως ισχύει και ειδικότερα: 

α) της παραγράφου 2 του άρθρου 27, με τις οποίες 
προβλέπεται ότι με Αποφάσεις του Υπουργού Οικονο¬ 
μικών ρυθμίζεται κάθε λεπτομέρεια για την εφαρμογή 
των διατάξεων του άρθρου αυτού. 

β) των περιπτώσεων στ' εδάφιο γγ', και ζ' της παρα¬ 
γράφου 1 του άρθρου 27. 

2) Τις διατάξεις του άρθρου 151 της Οδηγίας αριθμ. 
2006/112/ΕΚ του Συμβουλίου σχετικά με το κοινό σύ¬ 
στημα του φόρου προστιθέμενης αξίας, όπως ισχύει. 

3) Τις διατάξεις του ν. 2799/1954 (ΦΕΚ 63 Α'/1954) περί 
«κυρώσεως της εν Λονδίνω υπογραφείσης την 19η Ιουνί¬ 
ου 1951 Συμβάσεως μεταξύ κρατών μελών της Συνθήκης 
του Βορείου Ατλαντικού επί του νομικού καθεστώτος 


των δυνάμεων αυτών και του εν Παρισίοις υπογραφέ- 
ντος καθεστώτος των διεθνών στρατιωτικών Αρχηγείων 
των εγκαθιδρυομένων συμφώνωςπροςτη Συνθήκη του 
Βορείου Ατλαντικού". 

4) Τις διατάξεις του άρθρου 51 και του Παραρτήμα¬ 
τος II του εκτελεστικού κανονισμού 282/2011/ΕΕ του 
Συμβουλίου. 

5) Τηναριθμ.1070650/4752/0014/ΠΩΛ 1196/20.5.1993 
(ΦΕΚ 408 Β') απόφαση του Υπουργού Οικονομικών, περί 
«Απαλλαγής από το Φόρο Προστιθέμενης Αξίας (Φ.Π.Α.) 
των Ενόπλων Δυνάμεων του ΝΑΤΟ», όπως συμπληρώ¬ 
θηκε, τροποποιήθηκε και ισχύει. 

6) Τις διατάξεις του Κεφαλαίου Α' «Σύσταση Ανεξάρ¬ 
τητης Αρχής Δημοσίων Εσόδων» του Μέρους Πρώτου 
του ν. 4389/2016 «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις» (Α' 94) 
και ειδικότερα των άρθρων 1, 2,13,14,17 και 41, όπως 
ισχύουν. 

7) Την αριθμ. Δ.ΟΡΔ. Α 1036960 ΕΞ 2017/10.03.2017 
(Β' 968 και 1238) απόφαση του Διοικητή της Ανεξάρ¬ 
τητης Αρχής Δημοσίων Εσόδων «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)», όπως 
συμπληρώθηκε τροποποιήθηκε και ισχύει. 

8) Την αριθμ. 1 της 20.01.2016 (Υ.Ο.Δ.Δ. 18) Πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016 και την αριθμ. 39/3 
της 30-11 -2017 (Υ.Ο.Δ.Δ. 689) απόφαση του Συμβουλίου 
Διοίκησης της Ανεξάρτητης Αρχής Δημοσίων Εσόδων 
«Ανανέωση της θητείας του Διοικητή της Ανεξάρτητης 
Αρχής Δημοσίων Εσόδων». 

9) Την αριθμ. Δ6Α 1015213 ΕΞ 2013/ 28-1 -2013 (Β' 130 
και Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών», όπως ισχύει, 
σε συνδυασμό με τις διατάξεις της περ. α' της παρ. 3 του 
άρθρου 41 του ν. 4389/2016, όπως ισχύουν. 

10) Την ανάγκη τροποποίησης της διαδικασίας χορή¬ 
γησης των απαλλαγών από ΦΠΑ που προβλέπονται από 
τις υφιστάμενες διατάξεις προκειμένου να υπάρχει ενιαία 
φορολογική αντιμετώπιση των Ενόπλων Δυνάμεων του 
ΝΑΤΟ που εμπίπτουν στις απαλλαγές του φόρου προστι¬ 
θέμενης αξίας του άρθρου 27 του Κώδικα ΦΠΑ. 

11) Το γεγονός ότι η Απόφαση αυτή δεν συνεπάγεται 
δαπάνη για τον προϋπολογισμό του κράτους, δεδομέ¬ 
νου ότι θεσπίζει διαδικασία εφαρμογής διατάξεων του 
Κώδικα ΦΠΑ, αποφασίζουμε: 

Άρθρο μόνον 

Τροποποιούμε την αριθμ. 1070650/4752/0014/ 
ΠΟΑ 1196/20.5.1993 (ΦΕΚ 408 Β') απόφαση του Υπουρ¬ 
γού Οικονομικών, περί «Απαλλαγής από το Φόρο Προ¬ 
στιθέμενης Αξίας (Φ.Π.Α.) των Ενόπλων Δυνάμεων του 
ΝΑΤΟ», όπως συμπληρώθηκε, τροποποιήθηκε και ισχύει, 
ως κατωτέρω: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'916/15.03.2018 


1. Οι περιπτώσεις γ' και δ' του άρθρου 1 αντικαθίστα¬ 
ται ως ακολούθως: 

«γ) Η παράδοση αγαθών και η παροχή υπηρεσιών 
που ενεργούνται από υποκείμενους στο φόρο εγκατε¬ 
στημένους στην Ελλάδα, προς άλλο κράτος-μέλος της 
Κοινότητας που συμμετέχει στο Βορειοατλαντικό Σύμ¬ 
φωνο (ΝΑΤΟ) και προορίζονται για τις ένοπλες δυνάμεις 
των κρατών-μελών της Συνθήκης της Βορειοατλαντικής 
Συμμαχίας (ΝΑΤΟ) και το πολιτικό προσωπικό που τις 
συνοδεύουν, τα οποία υπηρετούν σε άλλο κράτος-μέ¬ 
λος της Κοινότητας, εκτός από το ίδιο το κράτος-μέλος 
προορισμού των αγαθών και υπηρεσιών. 

δ) Η παράδοση αγαθών και η παροχή υπηρεσιών που 
ενεργούνται από υποκείμενους στο φόρο εγκατεστη¬ 
μένους στην Ελλάδα, προς τρίτη μη Κοινοτική χώρα 


που συμμετέχει στο Βορειοατλαντικό Σύμφωνο (ΝΑΤΟ) 
και προορίζονται για τις ένοπλες δυνάμεις των κρατών 
μελών της Συνθήκης της Βορειοατλαντικής Συμμαχίας 
(ΝΑΤΟ) και προς το πολιτικό προσωπικό που τις συνο¬ 
δεύουν, τα οποία υπηρετούν σε τρίτη μη Κοινοτική χώρα, 
εκτός από το ίδιο το κράτος μέλος προορισμού των αγα¬ 
θών και υπηρεσιών.». 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

